सेसमी वर्कशॉप प्रस्तुत करते हैं
टीन की लड़की, मान जाओ। मुझे वह ड्राइव चाहिए।
और मुझे सच्चाई चाहिए।
तुम्हें यह इतनी बुरी तरह चाहिए?
ठीक है। मैं तुम्हें यह दे दूँगी पर जैसे ही तुम हमें जादूगर के पास लेकर जाओगे। असली वाले।
अच्छा सोचा।
इसे कहते हैं अपने दिमाग़ का इस्तेमाल करना।
हम यह झगड़ा बंद कर दें? मुझसे लड़ाई-झगड़ा सहन नहीं होता।
अच्छा, ठीक है। हम तुम्हें जादूगर के पास ले जाएँगे।
पर मुझे उससे संपर्क करना पड़ेगा।
यहीं रहना और कहीं जाना नहीं। हम अभी आते हैं।
तुम कर क्या रही हो?
सुनो, फ़िल्म में... -यह फ़िल्म नहीं है।
जानती हूँ, पर इस स्थिति में उससे कोई फ़र्क नहीं पड़ता।
फ़िल्म में, जादूगर ऐसे ही कोई आदमी होता है, है ना?
उसके पास कोई असली शक्तियाँ नहीं होतीं। -तो?
तो हमें बस उनको यह यक़ीन दिलाना है कि वे जादूगर से बात कर रहे हैं।
मुझे यह पसंद आया।
पर जादूगर का नाटक करने के लिए हम किसी को ढूँढेंगे कहाँ से?
यह मारा समीर ने एक किक।
और इदरिस ने क्या बढ़िया बचाया! हाँ।
अब क्या हुआ?
घोस्टराइटर
हमें तुम्हारी मदद चाहिए। -माफ़ करना। मैं नहीं कर सकता।
टीन की लड़की ने ओलीवर की यूएसबी ड्राइव ले ली है।
रुको ज़रा। कैसी यूएसबी ड्राइव? -यह एक लंबी कहानी है।
हाँ। तो भूत ने एक पेन उठा कर लिखा, "न्याय प्राप्त करो।"
और ओलीवर की मेज़ पर एक सुंदर सा न्याय का तराज़ू पड़ा था,
और हमें शतरंज के मोहरे इस्तेमाल कर... -चार्ली।
समझ गई। "लंबी कहानी" का मतलब है लंबी कहानी सुनानी नहीं है। समझ गई।
ख़ैर... तुम मदद करोगे?
समीर, मेरे साथ खेलो।
मैं करना चाहता हूँ पर मैं अपने भाई के साथ समय बिता रहा हूँ।
वह ज़्यादा ज़रूरी है।
मुझे माफ़ कर दो, मैं बस... मेरे पास समय नहीं है।
तुम समय निकाल सकते हो।
हम इदरिस के साथ या तुम्हारे बाकी कामों में मदद कर देंगे।
जो भी तुम्हें चाहिए हो।
यह तुम्हारी मेहरबानी है पर तुम ऐसा क्यों करोगे?
क्योंकि तुम इसका बहुत बड़ा हिस्सा हो।
यह सही कह रही है। इन पात्रों को केवल हम तीनों ही देख सकते हैं।
साफ़ है, ओलीवर चाहता है हम एक टीम बनकर काम करें। उसने हम तीनों को किसी ख़ास कारण से चुना होगा।
मान जाओ, समीर।
उस यूएसबी ड्राइव पर जो भी है, वह ज़रूरी ही होगा।
तुम्हें यह कैसे पता कि हम इस भूत पर भरोसा कर भी सकते हैं?
समीर, गेंद फेंको। मैं ऊब रहा हूँ।
ठीक है, बच्चे। तुम तैयार हो? लो फिर!
शायद यह ओलीवर के बताने का तरीका है कि तुम उस पर भरोसा कर सकते हो।
ठीक है, ओलीवर। मैं मान जाता हूँ। क्या योजना है?
किताबों की दुकान
तो समीर, तुम्हें एक छोटे से नाटक में अभिनय करना है।
हमें बस कहीं पर एक शांत कमरा और साथ में
कुछ लाइटें, एक डिस्को बॉल, निया का लैपटॉप और एक माइक्रोफ़ोन चाहिए।
और हमें चाहिए होगा एक दिमाग़, एक दिल
और कुछ ऐसा जो हिम्मत जैसा लगता हो।
टेस्ट।
हिम्मत।
क्या लगता है तुम्हें? -घोड़े वाली ट्रॉफ़ी में हिम्मत वाली क्या बात है?
यह खेल ख़तरनाक हो सकता है।
मेरी बहन के पास इतनी ट्रॉफ़ियाँ थीं कि मुझे समझ नहीं आया कौन सी लाऊँ।
तुम्हारे पास कोई बेहतर सुझाव है? -शायद मुझे इसी से काम चलाना होगा।
बढ़िया। और समीर मेरे कम्प्यूटर के साथ इस परदे के पीछे छुप सकता है।
पर यह सब चीज़ें उन्हें देने के लिए हमें कोई बढ़िया तरीका सोचना होगा।
कुछ नाटकीय, मेरा मतलब समझे?
मुझे लगता है हम लोग तैयार हैं।
मैं उन्हें लेकर आती हूँ। शुभकामनाएँ!
स्वागत है। मैं जादूगर हूँ।
मैं एक दिमाग़ लेने आया हूँ, महाराज।
वह कोई राजा नहीं है। जादूगर है। -देखा? इसीलिए मुझे दिमाग़ की ज़रूरत है।
और आशा है मैं कुछ ज़्यादा नहीं माँग रहा, मुझे हिम्मत चाहिए।
मुझे पता है तुम्हें क्या चाहिए। मैं जादूगर हूँ।
मुझे सब पता है।
बेशक़। माफ़ कीजिए, आपका अपमान करने का मेरा कोई इरादा नहीं था।
ओह, बाप रे। अब देखो मैंने क्या कर दिया। -चुप करो!
मैं तुम्हारी इच्छाएँ पूरी करूँगा।
शेर, यह हिम्मत की ट्रॉफ़ी हर समय अपने साथ रखना।
यह प्रमाणित करती है कि तुम ख़तरे का सामना हिम्मत से करते हो।
घुड़सवारी करना बहुत बहादुरी का काम है।
तुम सही कह रहे हो, ख़ासतौर पर अगर तुम एक शेर हो।
बिल्कुल।
स्केअरक्रो, यह रहा एक दिमाग़।
धन्यवाद।
शायद आपने "हिप्पोकैम्पस" के हिज्जे ग़लत लिखे हैं।
हाँ...
देखा? मेरा इरादा यही था, यह साबित करना कि तुम बुद्धिमान हो।
तुमने वह ग़लती पकड़ ली।
और तुम्हारे लिए, टीन की लड़की, तुम्हारा अपना दिल।
पसंद आया?
यह मेरे लिए नहीं है।
मुझे दिल की न ज़रूरत है न चाहिए। यह मेरी दोस्त के लिए है।
पर धन्यवाद। मैं उसे यह देने के लिए बेसब्र हूँ।
आया! बस आ रहा हूँ।
वहाँ पीछे वह कौन है?
ऐसे ही कोई लड़का है।
नहीं, ऐसे ही कोई नहीं है। वह समीर है।
समीर कौन है?
मेरा मतलब, समीर कौन है?
ठीक है। अब तुम्हें सच्चाई पता है।
समीर ही जादूगर है पर तुम किसी को बता नहीं सकते।
अच्छी कोशिश है।
निया, क्यों?
तुम समझ नहीं रहे हो।
हम घटियापन नहीं कर रहे। हमें सच में उस यूएसबी ड्राइव की ज़रूरत है।
पता है मुझे क्या लगता है?
तुम चुड़ैल के साथ काम कर रहे हो।
रुको, वह कहाँ हो सकती है?
टीन की लड़की! रुको!
क्यों रुकूँ? ताकि तुम कुछ और झूठ सुना सको?
मेरी मदद करो!
अब तुम ख़ुश हो?
नहीं, बिल्कुल नहीं।
हमें उसे वापस लाना होगा।
अच्छा। अब और झूठ नहीं।
जादूगर कोई है ही नहीं।
क्या?
पर यह नहीं हो सकता।
क्या तुम कह रहे हो कि मैं अपनी बाकी की सारी ज़िंदगी अपनी परछाईं से भी डरता रहूँगा?
देखो, हमें तुमसे झूठ नहीं बोलना चाहिए था।
वह ग़लत था।
पर कृपया हमारा यक़ीन करो। हम तुम्हारी मदद करना चाहते हैं।
हमें लगता है उस यूएसबी ड्राइव में वह जानकारी है जो तुम्हें ओज़ वापस भेजने में और इस रहस्य को
सुलझाने में मदद करेगी।
तो क्या कहते हो तुम?
टीन की लड़की को बचाने के लिए हमें मिलकर काम करना होगा। क्या तुम तैयार हो?
ख़ैर, लगता है हमारे पास कोई और विकल्प नहीं है।
ठीक है। क्या चाहिए तुम्हें?
तुम दोनों यूनिवर्सिटी वापस जाकर देखो
अगर वहाँ बंदरों का कोई चिह्न है।
शायद वे लोग उसे वहाँ लेकर गए हों। -ज़रूर। देखने में कोई बुराई नहीं।
हमारी सफलता की दुआ करना।
अब हमें क्या करना चाहिए?
कुछ ऐसा जो हमें पहले ही करना चाहिए था।
हमें वह किताब पढ़नी होगी।
इसने वाक़ई चुड़ैल को गुस्सा दिला दिया, एह?
यह बढ़िया होगा। मुझसे तो इंतज़ार ही नहीं हो रहा! -बिल्कुल।
मैं यहाँ ऐसे ही खड़ी नहीं रहूँगी।
चाहो तो गोता लगाओ और जंग खा जाओ।
मैं यह लिख रहा हूँ। बहुत बढ़िया था।
मैंने कभी कोई किताब इतनी तेज़ नहीं पढ़ी।
रोड टू द विज़र्ड
यह बहुत ही दिलचस्प है।
कितनी अच्छी है यह।
मुझे इसे पढ़ने में ज़्यादा मज़ा आ रहा होता अगर मुझे टीन की लड़की की सच में चिंता नहीं होती।
यक़ीन नहीं हो रहा। टीन की लड़की ने हमसे चीज़ें छुपाई हैं।
क्या मतलब?
टीन की लड़की और चुड़ैल सहेलियाँ हुआ करती थीं
जब तक उनका कोई बड़ा सा झगड़ा नहीं हुआ।
वह झगड़ा किसलिए हुआ था?
पता नहीं। अभी मैं उस हिस्से तक नहीं पहुँची।
हमने बंदरों को देखा!
हम लोग वहाँ थे, वह...
मेरी पीठ।
यूनिवर्सिटी में?
ठीक है। चलो चलें, शेर।
तुमने बंदरों को किस जगह देखा था?
वहाँ पर!
जलक्रीड़ा केंद्र।
शायद चुड़ैल टीन की लड़की को इनडोर पूल पर ले गई है।
पर वहाँ उसे जंग लग जाएगा।
बिल्कुल। शायद वह चाहती ही यही है।
आ जाओ।
वह रही!
देखो कौन आया है।
क्या चाहती हो तुम?
क्या लगता है तुम्हें, मैं क्या चाहती हूँ?
मैं चाहती हूँ तुमने जो मेरे साथ किया, तुम उसकी कीमत चुकाओ।
टीन की लड़की ने चुड़ैल के साथ क्या किया? -पता नहीं। मैं अभी भी पढ़ रहा हूँ।
मैंने? तुम हो जिसने सब कुछ शुरू किया।
तुम दुष्ट हो। पता है तुम्हें क्या चाहिए? एक दिल।
तुम्हें पानी में फेंककर जंग खाते हुए देखकर मुझे बहुत मज़ा आने वाला है।
जो चाहो करो। इससे यह तथ्य नहीं बदलेगा कि यह सब तुम्हारी ग़लती है।
इसकी क्या ग़लती है? समीर, जल्दी करो!
तुम मेरे ऊपर चिल्लाना बंद करोगी तो मैं ज़्यादा तेज़ पढ़ पाऊँगा!
यह होने लगा है।
फेंक दो इसे अंदर! फेंक दो इसे अंदर!
मुझे कुछ करना होगा। मुझे बहादुरी दिखानी होगी।
शेर, तुम एक राजा हो। तुम एक राजा हो। तुम...
अरे! उसे अकेला छोड़ दो!
सुनहरी टोपी! इसी से चुड़ैल बँदरों को नियंत्रित करती है।
वाह। हम आज़ाद हैं। -यह काम सबसे बेकार था।
यह वापस दो मुझे। तुम उस पानी में जाओगी।
अगर मैं गई, तो तुम भी जाओगी।
चुड़ैल भी गीली नहीं हो सकती। वह पिघल जाएगी।
ध्यान से!
यक़ीन नहीं हो रहा वह कितना डरावना था।
मैंने किताब पूरी पढ़ ली।
मुझे पता है क्या हो रहा है।
यह क्या?
यक़ीन नहीं होता यह सारी चीज़ एक पार्टी के कारण शुरू हुई।
क्या हुआ था?
ऐमरेल्ड झील पर एक बड़ी सी पार्टी हुई थी
और मेरे सिवाय सबको आमंत्रित किया गया था क्योंकि तुमने मुझे निमंत्रण नहीं भेजा।
मैंने तुम्हें निमंत्रण नहीं भेजा क्योंकि तुम पानी में पिघल जाती हो।
यह चीज़ ठीक लगती है।
तो, बदला लेने के लिए, तुमने इसे टीन की लड़की बना दिया?
यह भी ठीक है।
ख़ैर, सबक सिखाने के बाद मैं इसे वापस बदलने वाली थी,
पर फिर इसने सबसे कह दिया मैं दुष्ट हूँ।
सब मुझे "पश्चिम की दुष्ट चुड़ैल" कहने लग गए।
पहले ही लोग सोचते थे कि मैं चुड़ैल हूँ तो बुरी ही होऊँगी
और इसने हालात और बिगाड़ दिए।
लोग सच में पूर्वधारणाएँ बना लेते हैं।
यक़ीन मानो, मैं समझती हूँ।
मैं तुम्हें दुःख पहुँचाना नहीं चाहती थी। शायद मैं बस ख़ुद को दुःख पहुँचा रही थी।
मुझे तुम्हें झील पर आमंत्रित करना चाहिए था।
हम पानी से दूर बीच पर बैठ सकते थे।
और तुम्हें "दुष्ट" कहना घटियापन था।
और तुम्हें टीन की लड़की बना देना भी।
काश मैंने अपनी भावनाओं पर थोड़ा क़ाबू रखा होता।
मुझे सच में अफ़सोस है।
मुझे भी अफ़सोस है।
लगता है अब मुझे जादूगर से मिलने की कोई ज़रूरत नहीं।
तो इसलिए तुम उससे मिलना चाहती थीं? चुड़ैल के लिए एक दिल लेने के लिए?
मुझे लगा अगर इसके पास दिल होगा, तो यह मुझसे इतनी नाराज़ नहीं रहेगी।
मैं नाराज़ नहीं हूँ।
इससे अच्छा जादू मैंने शायद कभी नहीं देखा।
क्या तुम मुझे सिखा सकती हो यह कैसे करना है?
टीन की लड़की को चाहे जादूगर को न मिलना हो पर मुझे अभी भी दिमाग़ चाहिए।
तुम्हें दिमाग़ की ज़रूरत नहीं है, स्केअरक्रो।
तुम्हारे पास पहले से ही दिमाग़ है। हमेशा से था।
अगर मेरे पास दिमाग़ होता तो मैं वह ग़लत मोड़ लेकर सबको पॉपी के खेत में न ले गया होता।
पॉपी के खेत वाली घटना मेरी ग़लती थी।
उसका दोषी मैं हूँ, स्केअरक्रो नहीं।
क्या कह रहे हो तुम?
मुझे सालों से पॉपी के खेतों के बारे में बताया गया था
पर जब हम उस दोराहे पर पहुँचे, तो दूसरा रास्ता एक ऊँची पहाड़ी की ओर जाता था।
और तुम्हें ऊँचाइयों से डर लगता है।
इसलिए मैंने कुछ नहीं कहा,
और जब स्केअरक्रो ने पॉपी के खेत में जाने का सुझाव दिया, मैंने विरोध नहीं किया।
इसीलिए मैं जादूगर से मिलना चाहता था, थोड़ी हिम्मत लेने के लिए।
तुम्हें हिम्मत की ज़रूरत नहीं है, शेर।
देखो तुमने क्या किया।
हाँ, तुमने मुझे डाइविंग बोर्ड पर से बचाया। वह बहुत बहादुरी का काम था।
और पॉपी के खेत के बारे में सच बोलने के लिए भी तुमने बहुत हिम्मत से काम लिया।
तो तुम कह रहे हो मैं बहादुर हूँ?
क्या तुम लोग समझे नहीं?
तुम में से किसी को जादूगर से मिलने की ज़रूरत नहीं।
हाँ। स्केअरक्रो, होशियार होने के बहुत तरीके होते हैं।
तुम्हारे पास पैनी नज़र है।
तुम ऐसी चीज़ें देख लेते हो जो बाकी नहीं देख पाते,
जैसे उस वीडियो में शतरंज के मोहरे जिसके कारण हमें आगे बढ़ने का रास्ता मिला।
सारा दिन एक खेत में खड़े होकर कौओं को डराते रहो, तो चीज़ों को ध्यान से देखना सीख जाते हो।
टीन की लड़की? -मुझे मेलनी बुलाओ। यह मेरा असली नाम है।
मेलनी, तुम्हारे पास सच में बहुत बड़ा दिल है।
तुमने यह सब इसलिए किया क्योंकि तुम्हें अपनी सहेली की याद आती थी।
और...
यह लो।
हालाँकि अगर यह जादूगर के लिए नहीं है तो पता नहीं किसलिए है।
मुझे भी नहीं पता पर हम पता लगा लेंगे। -हाँ।
तो, अब क्या?
अब तुम्हारा वापस ओज़ जाने का समय आ गया है।
हम वापस कैसे जाएँगे?
बँदर स्केअरक्रो और शेर को वापस घर ले जा सकते हैं।
मेलनी मेरे साथ आ सकती है। इससे हमें बातें करने का मौक़ा भी मिल जाएगा।
धन्यवाद। -हमें तुम्हारी याद आएगी।
चार्ली। -मुझे तुम्हारी याद आएगी।
याद रखना, निया, खुले दिल से अपनी भावनाएँ व्यक्त करने के लिए
हिम्मत चाहिए होती है, पर इससे फ़ायदा ही होता है।
पॉपी के खेत के बारे में सबको सच बता कर मुझे अब बहुत बेहतर महसूस हो रहा है।
अपनी माँ से बात करो।
धन्यवाद, शेर।
बाय। -बाय।
बाय।
वे लोग गए कहाँ?
वे वापस किताब में चले गए।
अब यह मत पूछना कैसे पर वे चले गए हैं।
हमने कर दिखाया।
मुझे यक़ीन नहीं हो रहा।
हमारा काम अभी पूरा नहीं हुआ है।
हाँ।
लगता नहीं कुछ होगा।
सच में कुछ नहीं है।
"ऐलक्वैंट पैज़ैंट।" यह तो वह पुरावशेष है जो मेरी माँ मिस्र को लौटा रही हैं।
यह उस वीडियो में भी था जो ओलीवर ने हमें भेजा था।
यह कौन सी भाषा है?
मुझे लगता है यह चित्रलिपि है, प्राचीन मिस्र में प्रचलित लिपि।
बात समझ में आती है। ओलीवर एक मिस्र-पुरातत्व-विद था
और जैसा पता चला है, चीज़ों को लेकर थोड़ा आशंकित रहता था।
स्कूल में अलग-अलग जगह शतरंज के मोहरे छिपाने से लेकर
सब कुछ ऐसी भाषा में लिखना जिसे कोई नहीं जानता, इस सब के बारे में सोचें,
तो लगता है वह नहीं चाहता था यह किसी ग़लत हाथों में पड़े।
हाँ, पर क्यों?
यह नहीं पता।
मैं कुछ तस्वीरें खींच लेता हूँ ताकि घर पर और अध्ययन कर सकें।
पर हमें इस लिखाई का अनुवाद करने का कोई तरीका ढूँढना पड़ेगा।
चित्रलिपि का अनुवाद करने के लिए एक किताब।
इससे काम हो जाएगा। मैं आज रात को ही शुरू करता हूँ।
तो साफ़ है, इस रहस्य का "ऐलक्वैंट पैज़ैंट" से कुछ संबंध है।
और अगर हमने यह रहस्य सुलझा लिया तो क्या हमें न्याय मिल जाएगा?
माँ?
मुझे आपको कुछ बताना है।
क्या हुआ?
क्या तुम ठीक हो?
नहीं।
मैंने उसे कहा मैं एक दोस्त के ट्रक से सामान निकलवा रही हूँ
पर उसने मुझ पर यक़ीन नहीं किया और पुलिस को फ़ोन करने लगी।
पता नहीं क्या होता अगर चार्ली के पिता वापस नहीं आए होते।
मुझे बहुत अफ़सोस है तुम्हें वह झेलना पड़ा, बिटिया।
मुझे बताने के लिए धन्यवाद।
मैं बताने वाली नहीं थी क्योंकि मुझे पता था मेट्रो पर जाने के कारण आप गुस्सा होंगी।
हम उससे बाद में निबटेंगे।
मैं तुमसे गुस्सा नहीं हूँ।
पर उस औरत पर मुझे बहुत गुस्सा आ रहा है।
मुझे पता है दुनिया में नस्लवादी लोग हैं।
आपने मुझे इस सब के बारे में बताया है
पर...
शायद यह मेरे साथ कभी हुआ नहीं था,
इस तरह तो नहीं।
मुझे पता है इससे कितना बुरा लगता है।
और काश मैं तुम्हें कह पाती कि ऐसा फिर कभी नहीं होगा पर मैं तुमसे झूठ नहीं बोल सकती।
ऐसे लोग हमेशा होंगे जो केवल तुम्हारी त्वचा के रंग के कारण
तुम्हारे बारे में पूर्वधारणा बनाएँगे।
मुझे कुछ कहना चाहिए था...
या उस पर चिल्लाना चाहिए था
या मदद के लिए पुकारना चाहिए था पर...
मैं जैसे सुन्न हो गई थी।
अरे। मेरी बात सुनो।
तुमने कुछ ग़लत नहीं किया। सुनी मेरी बात?
और तुम्हें बुरा महसूस करने की कोई ज़रूरत नहीं है।
उस औरत ने जैसे ही देखा तुम अश्वेत हो, उसी पल उसने तुम्हारे बारे में राय बना ली थी।
अब मुझे क्या करना चाहिए?
ऐसा कुछ फिर से होने से मैं कैसे रोक सकती हूँ?
यह मुश्किल है।
नस्लवाद तो इस देश की स्थापना होने से भी पहले से चला आ रहा है।
पर तुम्हारे जैसे बहादुर युवा लोगों ने ही इसके विरुद्ध आवाज़ उठाई है।
तुम बस तुम बनी रहो, निया।
तुम होशियार और बुद्धिमान हो
और एक अच्छी इन्सान हो।
मुझे पता है तुम इस दुनिया को एक बेहतर जगह बनाओगी।
मैं तुमसे प्यार करती हूँ।
धन्यवाद, माँ।
यह लो।
मैं फिर से माफ़ी माँगती हूँ।
धन्यवाद। मुझे पता है मेरा घर आकर रहना तुम्हारे लिए आसान नहीं है।
तुम कई सालों से यह कमरा मिलने का इंतज़ार कर रही हो।
लगता है मुझे कुछ देर और इंतज़ार करना पड़ेगा।
पर वैसे कुछ महीने अच्छे बीते।
अरे, मुझे अपना कोई जादू दिखाओ।
सच में?
पर अभी मेरे पास कुछ तैयार किया हुआ नहीं है।
यह अच्छा था।
तुम हँस क्यों रही हो? वह अच्छा था।
ठीक है, मैं प्रभावित हुई।
इस वाली से मैं तुम्हें हैरान कर दूँगी, वादा रहा। अब, मेरे पास एक सिक्का है,
पर मैं इसे ग़ायब कर सकती हूँ।
यह बस एक सपना है। मैं यहीं हूँ।
ऐलक्वैंट पैज़ैंट
विकफ़र्ड यूनिवर्सिटी "ऐलक्वैंट पैज़ैंट" देखने आइए
मुझे यक़ीन नहीं हो रहा।
अगर तुम ग़लत हुए तो? हम यह सब कैसे समझाएँगे?
आशा करते हैं मैं ग़लत नहीं हूँ।
वह यहाँ नहीं है।
माफ़ कीजिए, "ऐलक्वैंट पैज़ैंट" कहाँ है? वह हमेशा उस शीशे की अलमारी में होता है।
उसे काहिरा के एक संग्रहालय में वापस भेजा जा रहा है।
वह आज भेज रहे हैं? -उसे अभी पैक कर रहे हैं।
कोई बात नहीं। वह मेरी माँ हैं।
निया? तुम यहाँ क्या कर रही हो? -हैलो, निया।
तुम वही बच्चे हो ना जो ओलीवर के दफ़्तर में थे?
युवा पुरातत्व क्लब के?
तुम किसी पुरातत्व क्लब में हो?
हाँ, माँ। सुनिए, आपको यह सब कुछ रोकना होगा।
हमें ऐलक्वैंट पैज़ैंट देखना है।
अब तुम्हारी दिलचस्पी जागी है? मैं इसके बारे में महीनों से बात कर रही हूँ।
कृपया मान जाइए। आपको यह रोकना होगा।
क्या कहा? -निया? यह क्या हो रहा है?
हमारे पास ऐलक्वैंट पैज़ैंट के बारे में कुछ जानकारी है।
आप हमारी बात सुन लीजिए।
समीर।
ये दो तस्वीरें हैं।
एक यूनिवर्सिटी की वेबसाइट से ली हुई
ऐलक्वैंट पैज़ैंट की आधिकारिक तस्वीर है।
यह दूसरी वाली हाल ही में लाइब्रेरी में से ली गई
ऐलक्वैंट पैज़ैंट की तस्वीर है।
जैसा कि आप देख सकते हैं,
ये दोनों एक जैसी नहीं हैं।
मैं समझ नहीं पा रही।
तुम कहना क्या चाह रहे हो?
मुझे पता है यह सुनने में बहुत अजीब लगेगा पर यह ऐलक्वैंट पैज़ैंट नक़ली है।
उपशीर्षक अनुवादक: मृणाल अग्रवाल